Espeland (Fana)

Espeland er et område og gårdsbruk i Ytrebygda bydel i Fana i Bergen, gårdnummer 107. De ligger like sør for Bergen lufthavn Flesland. Langs Espelandsvegen i sør og vest er det spredt boligbebyggelse, mens det på Espehaugen er utbygd næringsarealer.

Gården Espeland tilhørte i middelalderen Munkeliv kloster og ble kjøpt av innehaverne av Stend gård i Fana i 1766. Det er fortsatt (1999) en del gårdsdrift på stedet. Før Flesland flyplass og industrien ble bygget ut fra rundt 1950 var Espeland og omland stort sett jordbruksland.

Det er kjent tre gravrøyser fra bronsealderen på Espeland, blant annet var det en uvanlig stor ved stien til sjøen. Gravrøysene er forsvunnet ved rydding.  

 Referanser 
Espeland på Norgeskart.no fra Statens kartverk, besøkt 4. mai 2025

Kategori:Bergens geografi
Kategori:Ytrebygda
Kategori:Bosetninger i Bergen